หุ้นทองสวนทาง รับประชุมเฟดระวังแรงเทขาย
คาดดัชนีหุ้นราคาทองคำแกว่งตัวลดลงรับผลการประชุมเฟด นักวิเคราะห์หุ้นเตือนระวังแรงขายเมื่อประกาศคิวอี 3 นักค้าทองยันหากมีปีนี้หุ้นพุ่งถึง 1,920 เหรียญสหรัฐต่อออนซ์
14 ก.ย. 2555

คาดดัชนีหุ้นราคาทองคำแกว่งตัวลดลงรับผลการประชุมเฟด นักวิเคราะห์หุ้นเตือนระวังแรงขายเมื่อประกาศคิวอี 3 นักค้าทองยันหากมีปีนี้หุ้นพุ่งถึง 1,920 เหรียญสหรัฐต่อออนซ์
ดัชนีหุ้นไทยและราคาทองคำในตลาดโลกยังแกว่งตัวรอผลการประชุมของธนาคารกลางสหรัฐ (เฟด) 
ดัชนีหุ้นไทยปิดวันที่ 13 ก.ย. ที่ 1,257.69 จุด ลดลง 2.27 จุด ด้วยมูลค่าการซื้อขาย 31,607.97 ล้านบาท พอร์ต บล.ซื้อหนัก 1,255 ล้านบาท สถาบันซื้อ 339 ล้านบาท ต่างชาติซื้อ 18 ล้านบาท และรายย่อยขาย 1,612 ล้านบาทดัชนีแกว่งระหว่าง 1,253.81 จุด- 1,262.06 จุด 
นายเทิดศักดิ์ ทวีธีระธรรม ผู้อำนวยการอาวุโส บล.เอเซีย พลัส (ASP) กล่าวว่าตลาดคาดว่าสหรัฐจะมีมาตรการผ่อนคลายเชิงปริมาณรอบที่ 3 (คิวอี 3) และหากมีดัชนีก็จะปรับตัวลดลงโดยลงมาสู่แนวรับที่ 1,2401,245 จุด เพราะข่าวเกิดขึ้นจริง หากผลออกมาไม่มีคิวอี 3 คาดว่าดัชนีจะลงมาที่ 1,230-1,235 จุด 
ด้านราคาทองคำในตลาดโลกอยู่ที่ประมาณ 1,731.37 เหรียญสหรัฐต่อออนซ์ ลดลง 0.60 เหรียญสหรัฐต่อออนซ์ 
นพ.กฤชรัตน์ หิรัณยศิริ ประธานกรรมการ กลุ่มบริษัท เอ็มทีเอส โกลด์ แม่ทองสุก ให้ความเห็นว่า หากมีคิวอี 3 ดัชนีจะปรับตัวขึ้นไปถึง 1,920 เหรียญสหรัฐต่อออนซ์ ในปีนี้ แต่หากไม่มีดัชนีมีแนวรับสำคัญที่ 1,680 เหรียญสหรัฐต่อออนซ์